stanford-oval/wikipedia huggingface dataset:
אלח דם

| --- | --- |

שלושה בקבוקים שונים לתרביות דם: כתום - לחיידקים אל-אווירניים, תכלת - לחיידקים אווירניים וצהוב - לתרביות דם מילדים
 תחום:  מחלות זיהומיות 
 גורמי סיכון:  זיהום 
 תסמינים:  remittent fever, צמרמורת, intermittent fever 
 טיפול:  צפטריאקסון  cefotaxime  גנטמיצין  אימיפנם  ceftizoxime  פיפרצילין  ארטפנם  drotrecogin alfa  ceftazidime  אזטראונם  טיקרצילין  נפצילין  מזלוצילין  אמיקצין  צֶפִיפִּים  אוקסצילין  cefotetan  cefoxitin 
 קישורים ומאגרי מידע
 DiseasesDB:  11960
 MeSH:  D018805
 MedlinePlus:  000666
 סיווגים
 ICD-10:  A40 – A41.0
 
אֶלַח דם (באנגלית: Sepsis - ספסיס) הוא מצב רפואי מסכן חיים, הנגרם כתוצאה מתגובה חיסונית לזיהום חמור.
אלח דם מאופיין בנוכחות של מיקרואורגניזם פתוגני ו/או רעלני במחזור הדם או ברקמת תאים כלשהי בגוף. בהקשר זה חשוב להבחין בין שני מונחים קרובים - "אלח דם" ו"הרעלת דם". הרעלת דם (Septicemia) היא מצב שמתאפיין בנוכחות פיזית של מיקרואורגניזם כלשהו ו/או רעלניו בזרם הדם, ואילו אלח דם הוא, כאמור, מצב המתאר תגובה חיסונית של הגוף לנוכחות זיהום חמור. את המונח הרעלת דם ניתן לסווג על סמך סוג המיקרואורגניזם שנמצא בדם: בקטרמיה (Bacteremia) - נוכחות חיידקים בדם, וירמיה (Viremia) - נוכחות נגיפים בדם, פונגמיה (Fungemia) - נוכחות פטריות בדם ופרזיטמיה (Parasitemia) - נוכחות טפילים (פרזיטים) בדם. כיום הורחב השימוש במונח "אלח דם" גם לתיאור נוכחות מיקרואורגניזם כלשהו ו/או רעלניו במחזור הדם וכמעט שאין משתמשים במונח "הרעלת דם" יותר.
אפידמיולוגיה

בארצות הברית, אלח דם הוא סיבת המוות המובילה בחולים המאושפזים בטיפול נמרץ שאינם סובלים מפקקת בעורק הכלילי, וסיבת המוות העשירית בדירוג הכללי לפי המידע משנת 2000 מהמרכז לבקרת מחלות ומניעתן (CDC).
בדו"ח האחרון של הCDC לשנת 2021 אלח דם אינו מופיע בין עשר סיבות המוות מפני שהקורונה נוספה לרשימה.
אלח דם נפוץ וקטלני יותר בקשישים, אנשים עם פגיעה במערכת החיסון, וחולים במצב קריטי. הוא מתרחש בשיעור של 1-2% מכל האשפוזים ואחראי לתפוסה של כ-25% מהמיטות ביחידות הטיפול הנמרץ. אלח דם הוא סיבת מוות עיקרית ברוב יחידות הטיפול הנמרץ בעולם, עם שיעורי תמותה הנמדדים בכ-20% בגין אלח דם רגיל, כ-40% בגין אלח דם חמור וביותר מ-60% בגין הלם זיהומי (ספטי).
תסמינים

התסמינים של אלח דם מקושרים בדרך כלל לבסיס של תהליך ההדבקה כשההדבקה עוברת למצב של אלח דם. הסימפטומים שמופיעים הם טכיקרדיה, טכיפנאה, חום ו/או ירידה במתן שתן. התגובה החיסונית שגורם אלח דם היא דלקת מערכתית הגורמת להפעלה נרחבת של מסלולי דלקת וקרישה. תגובה זו יכולה לגרום לאי תפקוד של מערכת כלי הדם ההיקפיים, ולפעמים אפילו בתנאים של טיפול מיטבי, עשוי להסתיים בכשל רב מערכתי ובסופו של דבר במוות.
הגדרה של אלח דם

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה.
קיומו של אלח דם מאושר אם יש חשד או הוכחה לקיומו של זיהום בדם, והוכח כי שניים או יותר מהקריטריונים של תגובה דלקתית מערכתית (Systemic Inflammatory Response Syndrome – SIRS) מתקיימים:
דופק הגבוה מ-90 פעימות לדקה.
חום הגוף מתחת ל-36 מעלות צלזיוס או מעל 38 מעלות צלזיוס.
נשימת יתר (היפרוונטילציה), למעלה מ-20 נשימות לדקה, או לחץ פחמן דו-חמצני הנמוך מ-32mmHg בבדיקת גזים בדם.
מספר כדוריות דם לבנות קטן מ-4,000 תאים לכל מ"מ מעוקב של דם, או גדול מ-12,000 לאותה יחידת נפח, או מהווה למעלה מעשירית ממספר תאי מסילת הנבט (תאי דם לבנים לא בשלים).
צמרמורות
ההגדרות המוסכמות ממשיכות להתפתח עם ההרחבות האחרונות של תסמיני התופעה, המשקפות את התפתחות הניסיון הקליני.
תתי-הקבוצה החמורים יותר של אלח דם הם אלח דם חמור (אלח דם עם אי תפקוד איברים חמור) והלם ספטי (אלח דם עם נפילת לחץ בעורקים הכליליים).
באופן שונה, ייתכן כי שניים או יותר מהקריטריונים של תגובה דלקתית מערכתית מתקיימים ללא כל עדות על זיהום, וחולים מאובחנים בטעות כלוקים ב-SIRS. חולה הלוקה ב-SIRS וכשל איברים חמור מוגדר כסובל מ-"SIRS חמור".
חולים מוגדרים כסובלים מ"אלח דם חמור" אם יש להם אלח דם בנוסף לסימנים של היפופרפוזיה מערכתית (זרימת דם נמוכה למערכות הגוף), המסתיים בכשל של האיבר או בעליית ריכוז לקטאט בפלזמת הדם מעל 4 ננו-מול לכל דציליטר (עשירית ליטר) דם. חולה מוגדר כסובל מ"הלם ספטי" אם יש לו אלח דם ולחץ דם נמוך גם לאחר מתן עירוי נוזלים מתאים.
הקריטריונים לאבחון מבוגרים באלח דם אינם ישימים לתינוקות שגילם פחות מחודש ימים. בתינוקות אלה האבחון של אלח דם נעשה באמצעות וידוא נוכחותו של זיהום בנוסף ל"אוסף" של סימנים ותסמינים עקביים עם תגובה מערכתית להדבקה.
טיפול

הטיפול באלח דם נשען על אנטיביוטיקה, ניקוז כירורגי של מוגלות, עירוי נוזלים ותמיכה מתאימה באיברים הכושלים. טיפול זה יכול לכלול המודיאליזה במקרה של כשל בכליות, הנשמה מלאכותית במקרה של כשל ריאתי, עירוי של מוצרי דם, וטיפול נוזלי ותרופתי במקרה של כשל היקפי. הבטחת תזונה מתאימה, במידת הצורך על ידי צינורית הזנה, חשובה במהלך מחלה ארוכה.
הבעיה בהתאמת הטיפול לחולים באלח דם היוותה עיכוב במתן טיפול לאחר זיהוי אלח הדם. מחקרים שפורסמו הראו שעבור כל שעה של עיכוב במתן הטיפול האנטיביוטי הנכון יש עלייה של 7% בשיעור התמותה. התפתח שיתוף פעולה בינלאומי שמטרתו ללמד אנשים על אלח דם ולשפר את תוצאות ההתמודדות של חולים עם אלח דם, שנקרא "הקמפיין לשרידת אלח דם". הקמפיין פרסם סקירה המבוססת על עדויות של אסטרטגיות טיפול עבור חולים באלח דם חמור, עם כוונה לפרסם סדרה שלמה של קווים מנחים בשנים שיבואו. כיום קיים הגוף Sepsis Alliance שהוקם בשנת 2007, המחנך להעלאת את מודעות בציבור למקרי ספסיס במטרה למנוע תחלואה קשה על ידי תשומת לב לתסמינים מוקדמים.
שיטת EGDT, שפותחה בבית החולים ע"ש הנרי פורד על ידי ד"ר א. ריברס, היא גישה מערכתית להחייאה שקיבלה תוקף בטיפול של אלח דם חמור והלם ספטי. בשיטה זו משתמשים בגישת השלבים החכמים. משמעות הדבר היא סיוע לחולה בהשגת יעדים פיזיולוגיים, לשפר את קדם המעמס הלבבי, הבתר מעמס הלבבי וכוויצות הלב, ובכך להשיג אופטימיזציה של העברת החמצן לרקמות.
בשיטת EDGT, ניתנים נוזלים עד שהלחץ בוריד החלול (CVP), כפי שהוא נמדד על ידי קתטר המוחדר אליו, מגיע לרמה של 8-12cmH2O (או 10–15 בחולים המונשמים מלאכותית). אם לחץ הדם הממוצע הוא פחות מ-65mmHg או גבוה מאשר 90mmHg, ניתנים חומרים מרחיבי כלי דם או מצרי כלי דם על מנת להשיג את המטרה.
ברגע שהושגה רווית הוריד המרכזי (ScvO2), כלומר, רווית החמצן של דם ורידי כשהוא חוזר ללב כפי שנמדד בוריד החלול העליון, יש שיפור במצב. אם ScvO2 הוא פחות מ-70%, ניתן עירוי דם כדי להגיע לריכוז המוגלובין של 10g/dl ואז מוסיפים אינוטרופים עד ש-ScvO2 מגיעה לאופטימום. צינרור מבוצע על מנת להפחית את דרישת החמצן אם ScvO2 נשאר נמוך למרות האופטימיזציה של ההמודינמיקה. מתן שתן מנוטר גם כן, עם מטרה של 0.5ml/kg/h. בניסוי המקורי, התמותה ירדה מ-46.5% בקבוצת הבקרה ל-30.5% בקבוצת הניסוי. הקווים המנחים של ממליצים על "הקמפיין לשרידת אלח דם" EGDT כטיפול החייאתי ראשוני לחולים עם עדויות לאלח דם ברמה B.
רוב הטיפולים המכוונים כלפי התהליך הדלקתי עצמו נכשלו בשיפור התוצאות, אולם שימוש בדרוטרקוגין אלפא (גורם מפעיל של חלבון C שהוא אחד מחלבוני הקרישה) הראה הפחתה בתמותה משיעור של בערך 31% לשיעור של כ-25% באלח דם חמור. על מנת לקבל דרוטרקוגין אלפא, לחולה צריך להיות אלח דם חמור או הלם ספטי עם תוצאה של 25 או יותר במבחן APACHE II וסיכון נמוך של דימום. טיפול במינון נמוך של הידרוקורטיזון הראה סימנים מבטיחים עבור חולים בהלם ספטי עם אי ספיקה של בלוטת האדרן כפי שהיא מוגדרת על ידי מבחן הגירוי של ACTH.
טיפול תקני של תינוקות עם חשד לאלח דם מורכב מטיפול תומך, שמירת איזון נוזלים עם עירוי נוזלים, והשילוב של אנטיביוטיקה בטא-לקטמית (כגון אמפיצילין) עם אמינוגליקוזיד כגון גנטמיצין.
סיכויי ההחלמה מאלח דם

אלח דם המאובחן בשלב מוקדם, טרם שהתרחשה פגיעה באיברים חיוניים, ניתן לעיתים לטיפול בעזרת טבליות אנטיביוטיקה, אף ללא צורך באשפוז בבית החולים. מרבית הלוקים באלח דם פשוט יחלימו לגמרי.
לעומת זאת אלח דם חמור עלול לגרום לתחלואה קשה ולמוות, עקב הפגיעה באיברים חיוניים ובמערכות הגוף. לפיכך, אלח דם חמור והלם זיהומי הם מצבי חירום רפואיים הדורשים אשפוז ביחידה לטיפול נמרץ בבית החולים. היחידות לטיפול נמרץ ערוכות לניטור קפדני ולתמיכה במערכות הגוף תוך כדי הטיפול בזיהום.
מצבים קשורים / סיבוכים

זיהום הוא פלישה של פתוגן מיקרובי לרקמה מארחת סטרילית.
בקטרמיה הוא נוכחות של חיידקים בדם. בקטרמיה יכולה להתרחש באלח דם ובמחלות חמורות אחרות כגון דלקת ריאות ודלקת קרום המח. אולם, היא עשויה להיות מצב חולף ולא מזיק.
אלח במפרק הוא זיהום של מפרק; הוא קשור לבקטרמיה וטראומה.
קרישה תוך-כלית מפושטת (DIC) יכולה להיות תוצאה של אלח דם.
נקרוזה צינורית חמורה (ATN) המובילה לכשל כליות חמור, יכולה להיות תוצאה של היפופרפוזיה של הכליות באלח דם (כלומר, לא מגיע מספיק דם לכליות והן מפסיקות לעבור כראוי).
הפרעת קצב לב; יכולה להיות תוצאה של אלח דם.
אילאוס, או דלקת איסכמית של המעי הגס יכולה להיות התוצאה (היפופרפוזיה) או הגורם של אלח דם.
תסמונת כשל מערכתית יכולה להיות תוצאה של אלח דם.
דלקת קרום המוח, זיהום של רקמה המכסה את המח ועמוד השדרה, יכולה להיות סיבוך או סיבה של אלח דם.
דלקת עצם היא הדבקה של העצם; היא יכולה להיות הסיבה או התוצאה של אלח דם.
דלקת פנים הלב, הדבקה של פני השטח הפנימיים של הלב הנמצאים במגע עם הדם, יכולה להיות גם כן סיבוך או סיבה של אלח דם.
מיגוּל דם (פיאמיה - Pyaemia) – יכולה לגרום למורסה.
הערות שוליים

↑  Mortality in the United States, 2021
↑  Martin GS, Mannino DM, Eaton S, Moss M. The epidemiology of sepsis in the United States from 1979 through 2000. N Engl J Med. 2003 Apr 17;348(16):1546-54. PMID 12700374 Full Text
↑  Bone RC, Balk RA, Cerra FB, Dellinger RP, Fein AM, Knaus WA, Schein RM, Sibbald WJ. Definitions for sepsis and organ failure and guidelines for the use of innovative therapies in sepsis. The ACCP/SCCM Consensus Conference Committee. American College of Chest Physicians/Society of Critical Care Medicine. Chest. 1992 Jun;101(6):1644-55. PMID 1303622
↑  Levy MM, Fink MP, Marshall JC, Abraham E, Angus D, Cook D, Cohen J, Opal SM, Vincent JL, Ramsay G; SCCM/ESICM/ACCP/ATS/SIS. 2001 SCCM/ESICM/ACCP/ATS/SIS International Sepsis Definitions Conference. Crit Care Med. 2003 Apr;31(4):1250-6
1 2  Dellinger RP, Carlet JM, Masur H, Gerlach H, Calandra T, Cohen J, Gea-Banacloche J, Keh D, Marshall JC, Parker MM, Ramsay G, Zimmerman JL, Vincent JL, Levy MM; Surviving Sepsis Campaign Management Guidelines Committee. Surviving Sepsis Campaign guidelines for management of severe sepsis and septic shock. Crit Care Med. 2004 Mar;32(3):858-73. Erratum in: Crit Care Med. 2004 Jun;32(6):1448. Correction of dosage error in text. Crit Care Med. 2004 Oct;32(10):2169-70. PMID 15090974
↑  Sepsis Alliance
↑  הכוונה היא לתפקודי גוף תקינים בהתאם למדדים המקובלים
↑  שלבים שונים במחזור ההתכווצות של הלב
1 2  Rivers E, Nguyen B, Havstad S, Ressler J, Muzzin A, Knoblich B, Peterson E, Tomlanovich M; Early Goal-Directed Therapy Collaborative Group. Early goal-directed therapy in the treatment of severe sepsis and septic shock. N Engl J Med. 2001 Nov 8;345(19):1368-77
↑  Bernard GR, Vincent JL, Laterre PF, LaRosa SP, Dhainaut JF, Lopez-Rodriguez A, Steingrub JS, Garber GE, Helterbrand JD, Ely EW, Fisher CJ Jr; Recombinant human protein C Worldwide Evaluation in Severe Sepsis (PROWESS) study group. Efficacy and safety of recombinant human activated protein C for severe sepsis. N Engl J Med. 2001 Mar 8;344(10):699-709. PMID 11236773 Full Text
↑  Annane D, Sebille V, Charpentier C, Bollaert PE, Francois B, Korach JM, Capellier G, Cohen Y, Azoulay E, Troche G, Chaumet-Riffaut P, Bellissant E. Effect of treatment with low doses of hydrocortisone and fludrocortisone on mortality in patients with septic shock. JAMA. 2002 Aug 21;288(7):862-71. PMID 12186604
↑  אלח דם באתר מכבי שרותי בריאות
| --- | --- |
בקרת זהויות :  NLI: 987007531615105171  BNE: XX530115  BnF: cb119650082 (data)  GND: 4181014-4  LCCN: sh85120119  NDL: 00562802  NKC: ph125488 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
תומאס הגרטי

תומאס ג'יי הגרטי (באנגלית: Thomas J. Hagerty‏; 1862 - ?1920) היה כומר נוצרי-קתולי אמריקאי ומארגן איגוד מקצועי בפדרציית הכורים המערבית. הוא נודע גם בזכות היותו פעיל מרכזי בייסוד ארגון פועלי התעשייה של העולם. הגרטי היה אחד מששת המייסדים הראשונים של ה-IWW אשר חיבר את ההקדמה המפורסמת של חוקת הארגון ויצר את "גלגל הגרטי", תיאור סכמטי של יחסי ההיררכיה ב-IWW בין ההנהגה המרכזית לשאר סניפי הארגון והאיגודים החברים.
חייו

אין מידע על שנות ילדותו ונעוריו של הגרטי, ורק למן תחילת פעילותו ככומר יש תיעוד. ישנה סברה שאולי הגרטי היה בעל הכשרה רפואית, עקב שימוש בטרמינולוגיה רפואית בחלק מכתביו, ופנייתו של דניאל דה ליאון אליו בשאלה רפואית אותה הוא שואל דווקא את הגרטי כ"רופא". אולם סברה זו אינה מוכחת או מאומתת עם מידע קיים אודותיו. לאחר 3 שנות פעילות אינטנסיבית בזירת תנועת העבודה האמריקאית (בין 1902-1905), נעלם הגרטי במפתיע והפסיק לפעול במסגרות סוציאליסטיות שונות. לאחר עזיבתו את ה-IWW דיווחים מעטים התקבלו אודותיו, בעיקר במכתבים של חברים לשעבר שנתקלו בו במקרה ברחובות שיקגו, רובם מתארים אדם אשר חי בעוני רב אולם לא איבד את תפיסתו האידיאליסטית.
הגרטי ככל הנראה אימץ את השם הבדוי "ריקרדו מורנו" לאחר עזיבתו את ה-IWW. תחת השם "מורנו" החל הגרטי לעבוד בהוראת לספרדית וכרופא עיניים באזור שיקגו. למן שנות ה-20, הגרטי חי ככל הנראה בעוני רב ברחובות שיקגו, ומותו או מקום קבורתו אינם ידועים.
פתיח לחוקת ה-IWW

הפתיח לחוקת ה-IWW אשר נוסח על ידי הגרטי, נותר עד היום הפתיח של הארגון:
למעמד הפועלים ומעמד המעסיקים אין דבר במשותף. לא יכול לשכון שלום כל עוד רעב ומחסור שוררים בין מיליוני פועלים עובדים, ושפע וכל טוב מצויים בקרב המיעוט שנקרא מעמד המעסיקים. מאבק בין שני מעמדות אלו חייב להתרחש עד שפועלי העולם יתאגדו כמעמד ויקחו את הבעלות על אמצעי הייצור, יבטלו את שיטת השכר, ויחיו בהרמוניה עם כדור הארץ. אנו רואים בתהליך המירכוז של השליטה בתעשייה לפחות ופחות אנשים, מכשול אשר אינו מאפשר לאיגודים המקצועיים להתמודד עם עליית כוחם של מעמד המעסיקים. האיגודים המקצועיים מאמצים מדיניות שמאפשרת לאיגוד מסוים של עובדים לפול בפח של יציאה כנגד איגוד עובדים אחר, ולפיכך להיאבק אחד בשני במלחמות שכר. יותר מכך, האיגודים המקצועיים תורמים להטעיה של העובדים לאמונה כי האינטרסים של מעמד העובדים זהה לאינטרסים של מעמד המעסיקים. תנאים אלו יכולים להשתנות והאינטרסים של מעמד הפועלים יכולים להישמר רק על ידי ארגון שנוצר באופן שכל חבריו, בכל תעשייה שהיא, מפסיקים את עבודתם בכל זמן ששביתה או סכסוך עבודה מתרחשים וכך מקיימים הלכה לפועל את עקרון ה"פגיעה באחד היא פגיעה בכולם". במקום המוטו המוכר "שכר יומי הוגן עבור עבודה יומית הגונה", עלינו לקעקע על דלתותינו את הפתגם המהפכני "ביטול של שיטת השכר". זוהי משימתו ההיסטורית של מעמד הפועלים, להיפטר מהקפיטליזם. צבא הייצור חייב להתארגן, לא רק למען מאבק יומיומי עם קפיטליסטים, אלא גם בשביל להמשיך בייצור אחרי שהקפיטליזם יובס. על ידי התארגנות תעשייתית אנחנו יוצרים את המבנה של החברה החדשה בתוך השלד של החברה הישנה.
מכתביו

Socialism and Freedom of Conscience. —Title listed among Hagerty's works in Economic Discontent, no known copies.
Why Physicians Should Be Socialists. Terre Haute, IN: Standard Publishing Co., 1902.
Economic Discontent and Its Remedy. Terre Haute, IN: Standard Publishing Co., 1902.
"Socialism Versus Fads," International Socialist Review [Chicago], vol. 3, no. 8 (February 1903), pp. 449–453.
ראו גם

IWW
הערות שוליים

1 2 3  Robert E. Doherty (1962): Thomas J. Hagerty, The Church, and socialism, Labor History, 3:1, 39-56
↑  Gary M. Fink (ed.), " Thomas J. Hagerty," in Biographical Dictionary of American Labor. Second edition. Westport, CT: Greenwood Press, 1983; pp. 272-273.
↑  עורך אתר ה-IWW הקדמה למניפסט של ה-IWW, מאתר ה-IWW, כניסה אחרונה בתאריך 30/06/13
| --- | --- |
בקרת זהויות :  LCCN: no2006116804  Trove: 505509  VIAF: 9608894   WorldCat (עם VIAF): 9608894 
ערך זה הוא קצרמרבנושא אישים. אתם מוזמנים לתרום לוויקיפדיה ו.
גלגל הגרטי, המתאר את יחסי הגומלין של חברי ה-IWW
מחוזות קולומביה

קולומביה מחולקת מבחינה מנהלית ל־33 יחידות: 32 מחוזות (departamento, דפרטמנטו) ואזור הבירה (Distrito Capital). המחוזות מחולקים לנפות.
מפת מחוזות קולומביה
| מס' | מיקום יחסי | שם | בירה | שם בשפת המקור | אוכלוסייה  נכון לשנת 2020 | שטח (קמ"ר) |
| --- | --- | --- | --- | --- | --- | --- |
| 1 |  | אמסונאס | לטיסיה | Departamento del Amazonas | 79,000 | 109,500 |
| 2 |  | אנטיוקיה | מדיין | Departamento de Antioquia | 6,677,900 | 62,805 |
| 3 |  | אראוקה | אראוקה | Departamento de Arauca | 294,200 | 23,851 |
| 4 |  | אטלאנטיקו | ברנקייה | Departamento del Atlántico | 2,722,100 | 3,316 |
| 5 |  | בוליבר | קרטחנה | Departamento de Bolívar | 2,181,000 | 26,719 |
| 6 |  | בויאקה | טונחה | Departamento de Boyacá | 1,242,700 | 23,138 |
| 7 |  | קלדס | מניסאלס | Departamento de Caldas | 1,018,500 | 7,425 |
| 8 |  | קקטה | פלורנסיה | Departamento del Caquetá | 410,500 | 90,103 |
| 9 |  | קסנרה | יופל | Departamento de Casanare | 435,200 | 44,394 |
| 10 |  | קאוקה | פופאיאן | Departamento de Cauca | 1,491,900 | 31,243 |
| 11 |  | ססאר | ואיידופר | Departamento del Cesar | 1,295,400 | 22,562 |
| 12 |  | צ'וקו | קיבדו | Departamento de Chocó | 544,800 | 48,353 |
| 13 |  | קורדובה | מונטריה | Departamento de Córdoba | 1,828,900 | 25,087 |
| 14 |  | קונדינמרקה | בוגוטה (בירת המחוז אך אינה נכללת בו) | Departamento de Cundinamarca | 3,243,000 | 22,370 |
| * |  | בוגוטה | —— | Bogotá, Distrito Capital | 7,744,000 | 1,623 |
| 15 |  | גואאיניה | אינירידה | Departamento de Guainía | 50,600 | 71,289 |
| 16 |  | גואביארה | סן חוסה דל גואביארה | Departamento de Guaviare | 86,700 | 55,575 |
| 17 |  | וילה | נייבה (Neiva) | Departamento del Huila | 1,122,600 | 18,142 |
| 18 |  | לה גואחירה | ריואצ'ה | Departamento de La Guajira | 965,700 | 20,622 |
| 19 |  | מגדלנה | סנטה מרתה | Departamento del Magdalena | 1,427,000 | 23,136 |
| 20 |  | מטה | וייאביסנסיו | Departamento del Meta | 1,063,500 | 85,527 |
| 21 |  | נריניו | סן חואן דה פסטו | Departamento del Nariño | 1,627,600 | 31,498 |
| 22 |  | נורטה דה סנטנדר | קוקוטה | Departamento de Norte de Santander | 1,620,300 | 21,857 |
| 23 |  | פוטומאיו | מוקואה | Departamento del Putumayo | 359,100 | 25,976 |
| 24 |  | קינדיו | ארמניה | Departamento del Quindío | 555,400 | 1,934 |
| 25 |  | ריסרלדה | פריירה | Departamento del Risaralda | 961,100 | 3,557 |
| 26 |  | סן אנדרס ופרובידנסיה | סן אנדרס | Departamento del Archipielago de San Andrés, Providencia y Santa Catalina | 63,700 | 49 |
| 27 |  | סנטנדר | בוקרמנגה | Departamento de Santander | 2,280,900 | 30,561 |
| 28 |  | סוקרה | סינסלחו | Departamento de Sucre | 949,300 | 10,592 |
| 29 |  | טולימה | איבגה | Departamento del Tolima | 1,340,000 | 24,139 |
| 30 |  | ואיה דל קאוקה | סנטיאגו דה קאלי | Departamento del Valle del Cauca | 4,532,200 | 20,666 |
| 31 |  | ואופס | מיטו | Departamento del Vaupés | 44,700 | 53,299 |
| 32 |  | ויצ'דה | פוארטו קרניו | Departamento del Vichada | 113,000 | 100,060 |
הערות שוליים

↑  COLOMBIA: Departments
| מחוזות קולומביה |
| --- | --- | --- |
| מחוז הבירה | בוגוטה |  |
| מחוזות | אטלאנטיקו • אמסונאס • אנטיוקיה • אראוקה • בויאקה • בוליבר • גואאיניה • גואביארה • ואופס • ואיה דל קאוקה • וילה • ויצ'דה • טולימה • לה גואחירה • מגדלנה • מטה • נורטה דה סנטנדר • נריניו • סוקרה • סן אנדרס ופרובידנסיה • סנטנדר • ססאר • פוטומאיו • צ'וקו • קאוקה • קונדינמרקה • קורדובה • קינדיו • קלדס • קסנרה • קקטה • ריסרלדה |  |
| חלוקה מינהלית של מדינות וטריטוריות באמריקה הדרומית |
| --- | --- | --- |
| מדינות | אורוגוואי • אקוודור • ארגנטינה • בוליביה • ברזיל • גיאנה • ונצואלה • סורינאם • פרגוואי • פרו • צ'ילה • קולומביה |  |
| טריטוריות | איי פוקלנד • גיאנה הצרפתית • איי ג'ורג'יה הדרומית ואיי סנדוויץ' הדרומיים |  |
משה הגולה מקיוב (הראשון)

| --- | --- |
 לידה:  קייב
 רבותיו:  רבנו תם 
 בני דורו:  רבי שמואל בן עלי
 
רבי משה הגולה מקיוב היה רב בתקופת הראשונים, מתלמידי רבנו תם. עמד בקשרי מכתבים עם רבי שמואל בן עלי ראש ישיבת בגדד.
ביוגרפיה

רבי משה נולד בקייב והוא החכם התלמודי היחיד שידוע שחי בה בתקופה זו. אברהם אפשטיין שיער שעזב את מזרח אירופה לאחר גירוש היהודים מקייב ב-1124, אפרים אלימלך אורבך דחה את דבריו בטענה שלא היה גירוש באותה שנה, מה גם שהיה תלמיד רבנו תם ובשנה זו רבנו תם היה עדיין צעיר. רמי ריינר הוסיף על טענה זו שלא סביר ששמעו של רבנו תם הגיע למזרח אירופה לפני שנות הארבעים של המאה ה-12.
רבי משה התכתב עם רבי שמואל בן עלי ראש ישיבת בגדד וקבל ממנו גרסאות ישנות של התלמוד בבלי ושמועות הלכתיות שונות. ישראל תא-שמע סבר שאת התכתבותו עם בן עלי קיים בעת שהותו בצרפת, ואילו אורבך סבר כי התכתב איתו במחצית המאה ה-12, טרם עזב את קייב לכיוון צרפת.
רבי משה דן בסוגיית ביטול חמץ ברוב עם רבי שמואל בן עלי ורבנו תם. בעקבות כך, שיער רמי ריינר שלימודו אצל רבנו תם היה בשנות החמישים, משום שבשנים אלו עסק רבנו תם בסוגיות אלו באופן אינטנסיבי ואף התפלמס עליהם עם רבנו משולם והראב"ן.  בעקבות זאת ריינר חלק על דעותיהם של תא שמע ואורבך, וטען שהוא שב לקייב לאחר לימודו אצל רבנו תם, ואז שלח את שאלותיו לבגדאד.
הלכות בשם רבנו תם שנמסרו בשמו קיימות בדין יין נסך, בדין ביטול חמץ בשישים, בשם רבי שמואל בן עלי מובאת ממנו שומעה בנושא טענת "מאיס עלי" בכתובת אישה, ובשאלה האם חליצה קודמת או שמא ייבום קודם.
לקריאה נוספת

אברהם (רמי) ריינר, ‏רבינו תם ורבותיו הצרפתים ותלמידיו בני אשכנז, עבודה לתואר שני, האוניברסיטה העברית 1997, עמ' 130–133, באתר Academia.edu
אברהם אפשטיין, תולדות חייו, מאנטסשריפט, חלק ל"ט צד 511 וחלק מ' צד 135.
הערות שוליים

↑  ישראל תא-שמע, 'לתולדות היהודים בפולין במאות הי"ב-י"ג', ציון נג עמ' 351 הערה 16 (המאמר זמין לצפייה במאגר JSTOR לאחר הרשמה)
↑  אברהם אפשטיין, תולדות חייו, מאנטסשריפט, חלק ל"ט צד 511 וחלק מ' צד 135
↑  כן הוסיף שלא ידוע גירוש יהודים בשנה זו, אלא רק שרפה גדולה בקייב.
↑  אפרים אלימלך אורבך, בעלי התוספות, מוסד ביאליק עמ' 225.
↑  ספר הישר חלק החידושים תשכח
↑  שו"ת מהר"ם ד"ב סימן תצד - מהר"ם ד"ל סימן תמג
↑  רבי יהודה בן קלונימוס משפיירא, ערכי תנאים ואמוראים, מהדורת בלוי, ניו יורק תשנ"ד חלק א עמ' שעג, באתר היברובוקס
יסמין בלית'

| --- | --- |

יסמין בלית', 2006
 לידה:  14 ביוני 1968 (בת 56) ניו יורק, ניו יורק, ארצות הברית 
 מדינה:  ארצות הברית 
 תקופת הפעילות:  1980–2003 (כ־23 שנים) 
 עיסוק:  שחקנית טלוויזיה, דוגמנית
 פרופיל ב-IMDb
 
יסמין בלית' (באנגלית: Yasmine Bleeth; נולדה ב-14 ביוני 1968) היא שחקנית ודוגמנית אמריקאית. ידועה במיוחד בזכות גילום הדמות קרוליין הולדן בסדרה "משמר המפרץ" אשר הייתה אחת מתוכניות הטלוויזיה הנצפות ביותר בעולם בשנות ה-90, וכמו גם בזכות הופעותיה לאורך השנים בסדרות דרמה שונות בטלוויזיה בהם הסדרה "Ryan's Hope" והסדרה "נאש ברידג'ס".
ביוגרפיה

יסמין בלית' נולדה בניו יורק, לקארינה אשר הייתה דוגמנית, ולפיליפ אשר היה בעל עסק. אביה הוא ממוצא רוסי-יהודי וגרמני-יהודי, ואמה היא אמה הייתה פייה-נואר מאלג'יריה ממוצא צרפתי אשר הייתה קתולית. בשנת 1969, כאשר היא הייתה בת 10 חודשים השתתפה בפרסומת טלוויזיה לשמפו לתינוקות של ג'ונסון אנד ג'ונסון "No More Tears". בגיל 6 היא הופיעה בתוכנית המצלמה הנסתרת "Candid Camera". מאוחר יותר באותה השנה היא הופיעה בפרסומת למוצרי קוסמטיקה של מקס פקטור יחד עם הדוגמנית כריסטינה פרארה(אנ').
פריצת הדרך של בלית' הגיעה בשנת 1980 כאשר היא הייתה בת 12 ונבחרה לככב לצדו של באדי האקט בסרט הקולנוע "היי בייב!". כאשר היא הייתה בת 16 היא החלה להשתתף באופרת הסבון "Ryan's Hope" בה היא גילמה את דמותה של ריאן פנלי בין השנים 1985 ועד לביטול הסדרה בשנת 1989.
בשנת 1989, מספר חודשים לאחר ביטול הסדרה, אמה של בלית', קארינה בלית', אובחנה כחולה בסרטן השד, והיא מתה תוך שנה כאשר היא הייתה בת 47. בלית' אשר הייתה באבל דחתה את הצעות המשחק במשך שמונה חודשים, אבל לבסוף הסכימה לגלם את דמותה של ליאן דמרסט באופרת הסבון "One Life to Live".
ב-1993 הצטרפה לצוות השחקנים הראשי בסדרה המצליחה "משמר המפרץ", בה היא גילמה את הדמות של המצילה קרוליין הולדן. הסדרה הייתה באותה העת אחת מסדרות הטלוויזיה הנפצות ביותר בעולם והיא תרמה רבות לפרסום הרב לו בלית' זכתה בשנות ה-90. בשנת 1995 המגזין האמריקני פיפל כלל אותה ברשימת 50 האנשים היפים ביותר של שנת 1995. בכל שנה בין השנים 1996 עד 2001 בלית' נכללה ברשימת 100 הנשים הסקסיות ביותר בעולם של מגזין FHM. במקביל לקריירת הטלוויזיה בלית' הפכה לדוגמנית פופולרית במהלך שנות ה-90, והיא הופיעה פעמים רבות על שערי מגזינים, בפרסומות לבגדי ים והלבשה תחתונה, ובקמפיינים של חברות שונות כמו בין היתר רבלון.
בין השנים 1998 עד 2000 בלית' גילמה את דמותה של המפקחת קייטלין קרוס בסדרה "נאש ברידג'ס". בנוסף לכך היא שיחקה גם במספר סרטי טלוויזיה ומיני סדרות.
היא מוזכרת בסדרת הטלוויזיה הפופולרית "חברים" מספר פעמים, במיוחד על ידי הדמויות צ'נדלר בינג וג'ואי טריביאני. היא השתתפה בסדרת הטלוויזיה הפופולרית "משפחת סימפסון " בפרק "Treehouse of Horror X".
לאחר שלקחה חלק במכון לגמילה מסמים בסוף שנת 2000, בלית' גילמה רק עוד תפקיד אחד בטלוויזיה - בסרט הטלוויזיה "Baywatch: Hawaiian Wedding" משנת 2003 לפני שהיא החליטה לסיים את קריירת המשחק.
בשנת 2021 בלית' עשתה קאמבק לאחר הפסקה ממושכת כאשר שיחקה בקומדייה "Whack the Don".‏
חיים אישיים

ב-25 באוגוסט 2002 התחתנה עם היזם פול סריטו, אותו היא הכירה בעת שהלכה למכון לגמילה מסמים. לבני הזוג אין ילדים.
הערות שוליים

↑  Yasmine Bleeth | Actress, IMDb (באנגלית אמריקאית)
↑  Whack the Don, 2021-02-27, נבדק ב-2024-10-25
| --- | --- |
בקרת זהויות :  BnF: cb141566408 (data)  GND: 143770179  ISNI: 0000 0001 1727 4479  LCCN: no2008136620  NTA: 212857932  VIAF: 166978651   WorldCat (עם VIAF): 166978651
מודה אני

ערך זה עוסק בתפילה. אם התכוונתם לאלבום של מאיר אריאל, ראו .
חציה הראשון של תפילת מודה אני על קיר בנין ברחוב בני ברק בתל אביב
מוֹדֶה אֲנִי היא תפילה יהודית קצרה הנאמרת מיד עם השכמת הבוקר, בה מודים לאלוהים על החזרת הנשמה בסיום השינה.